Diari Oficial de la Generalitat Valenciana


Sumari del DOGV 359, del 02-04-1986 (1986/805978)

RESOLUCIÓ de 13 de març de 1986 de la Conselleria d'Agricultura i Pesca, per la qual s'anuncia la convocatòria de 6 beques a desenvolupar en l'Institut Valencià d'Investigacions Agraries.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   359

Data del DOGV
:   02-04-1986

Secció del DOGV
:   ALTRES DISPOSICIONS

Número del document
:   1986/805978


Data del document
:   13-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 13 de març de 1986, de la Conselleria d'Agricultura i Pesca, per la qual s'anuncia la convocatòria de 6 beques a desenvolupar en l'Institut Valencià d'Investigacions Agràries.  
Aquesta Conselleria d'Agricultura i Pesca ateses les atribucions que té conferides per l'Ordenament Jurídic vigent, vista la normativa sobre beques per a l'Institut Valencià d'Investigacions Agràries establerta per Ordre de 22 de març de 1985 (DOGV 29 d'abril), i vistes les necessitats d'aquest Centre ha resolt de fer pública la present convocatòria per cobrir dues beques postdoctorals i quatre beques per a doctorat, d'acord amb les característiques següents:   
- Una beca postdoctoral a desenvolupar dins el projecte «La tristesa dels cítrics: estudis per al control de la malaltia», finançat pel Comité Conjunt Hispano--Nord-americà sobre el tema «Caracterització bioquímica de races de virus de la tristesa dels cítrics».   
- Una beca postdoctoral sobre el tema «Pansiment, dessecació i mort dels raïms, sarments i ceps de la vinya. Agents micològics causants d'aquestes malalties. Etiologia i lluita ».   
- Una beca per a doctorat sobre el tema «Components proteics en llavors i en altres òrgans dels cítrics: evolució i utilitat d'aquells per a la identificació i característiques de germoplasma».   
- Una beca per a doctorat sobre el tema «Fisiologia de la latència i germinació de les llavors dels cítrics».   
- Una beca per a doctorat a desenvolupar dins el projecte «El complex de la psoriasi en els cítrics: identificació i caracterització de l'agent causal» finançat pel Comité Conjunt Hispano--Nord-americà sobre el tema «Estudi comparatiu dels virus del grup de psoriasi dels cítrics».   
- Una beca per a doctorat a desenvolupar dins el projecte «Valor fertilitzant dels fems i llots de les aigües residuals de València, i incidència d?aquestos en la contaminació per metalls pesats en els sòls agrícoles de la comarca de l'Horta», finançat pel conveni existent entre la Conselleria d'Agricultura i Pesca i l'Excm. Ajuntament de València, sobre el tema «Obtenció d'adobs orgànics mitjançant compostatge de llots de depuradors mesclats amb altres residus orgànics».   
Les beques es regiran per les bases que s'inclouen en l'annex 1 de la present Resolució.   
ANNEX I  
Bases de la convocatòria per cobrir beques a l'Institut Valencià d?Investigacions Agràries.   
1. Beneficiaris.   
Per optar a aquestes beques caldrà:   
- Ser espanyol.   
- Posseir el títol de Doctor per a les beques postdoctorals.   
- Posseir el grau de llicenciat o bé el títol d'Enginyer amb el projecte de fi de carrera aprovat per a les beques de doctorat.   
2. Sol·licituds i documentació.   
Les sol·licituds, dirigides al Director General d?Innovació i Tecnologia Agrària de la Conselleria d'Agricultura i Pesca de la Generalitat Valenciana, podran presentar-se al Registre de la Conselleria esmentada, situat al carrer Amadeo de Saboya núm.2 de València; a l'Institut Valencià d?Investigacions Agràries, situat al Km. 4,5 de la carretera de Montcada a Nàquera; o per qualsevol altre dels mitjans establerts en l'article 66 de la Llei de Procediment Administratiu.   
Les sol·licituds, original i dues còpies adjuntaran la documentació següent:   
2.1. Tipus de beca a la qual es concorre.   
2.2. Certificació acadèmica completa dels estudis cursats, en la qual figuraran les qualificacions obtingudes i les dates d'aquestes.   
2.3. Curriculum vitae en el qual s'aportaran documentalment altres mèrits i en particular les dades d'especialització relacionades amb el tema de la beca.   
Les sol·licituds han de presentar-se en el termini improrrogable de 15 dies hàbils a partir de l'endemà de la publicació d'aquesta Resolució en el Diari Oficial de la Generalitat Valenciana   
3. Resolució.   
3.1. Les Comissions que han de jutjar els mèrits dels aspirants i que elevaran les propostes corresponents a l'Il·lm. Sr. Director General d'Innovació i Tecnologia Agrària, seran formades pels següents membres:   
President: El Director de l'Institut Valencià d'Investigacions Agràries.   
Vocals: Dos Investigadors de l'Institut Valencià d'Investigacions Agràries, especialistes en la matèria objecte de la beca.   
Secretari: Un funcionari del Grup A de la Comunitat Autònoma, que no intervindrà en les deliberacions ni en les votacions.   
3.2. Les beques seran adjudicades per Resolució de l'Hble. Conseller d'Agricultura i Pesca, a proposta d'Il·lm. Sr. Director General d'Innovació i Tecnologia Agrària.   
La Direcció General d'Innovació i tecnologia Agrària tindrà facultats per interpretar els dubtes que emanen de l'aplicació d'aquestes bases, així com la facultat d'entrevistar els candidats quan ho crega oportú.   
4. Dotació.   
Les beques postdoctorals comprenen una dotació mensual de 75.000 pessetes i les beques per a doctorat una dotació mensual de 65.000 pessetes. ambdós tipus de beques inclouran un segur combinat d'accidents individuals, intervenció quirúrgica i hospitalització.   
5. Període de fruïció.   
El període de fruïció comprén des de l'1 de maig al 31 de desembre de 1986. Aquest període serà ampliable fins a un màxim de dos anys per a les beques postdoctorals, un màxim de tres anys per a les beques de doctorat, d'acord amb l'Ordre de 22 de març de 1.985 de la Conselleria d'Agricultura, Pesca i Alimentació (DOGV núm. 247 de 29 d'abril de 1985), en el cas que els projectes d'investigació i els conceptes pressupostaris als quals van adscrites tinguen dotació per a aquest concepte i se n'acreditarà l'aprofitament.   
6. Caràcter de les beques.   
6.1. Aquestes beques no estableixen cap relació laboral entre el beneficiari i la Conselleria d'Agricultura i Pesca, ni impliquen per part d'aquesta institució cap compromís quant a la posterior incorporació dels beneficiaris a la plantilla d'aquesta.   
6.2. Atés que l'objectiu de les beques per a doctorat és facilitar la formació inicial del personal investigador no podran ser beneficiaris d'aquest tipus de beques aquelles persones que hagen disfrutat d? una beca de característiques anàlogues durant un període igual o superior a dos anys.   
6.3. Les renúncies de les beques hauran de sol·licitar-se a la Direcció General d?Innovació i Tecnologia Agrària de la Conselleria d'Agricultura i Pesca. No s'admetran interrupcions temporals de les beques, excepte en casos excepcionals.   
7. Condicions de la fruïció.   
7.1. La fruïció d'una beca a l'empara d'aquesta convocatòria és incompatible amb qualsevol altra retribució o ajuda.   
7.2. La Direcció General d?Innovació i Tecnologia Agrària podrà autoritzar els becaris, previ informe favorable del Director del projecte d'investigació i de l?Institut Valencià d?Investigacions Agràries, per desplaçar-se a centres d'Investigació estrangers ,amb l'objecte de completar la seua formació investigadora, per un període màxim de sis mesos.   
8. Obligacions dels becaris.  
8.1. Ajustar-se a les normes de funcionament de l?Institut Valencià d'Investigacions Agràries on realitzaran els seus treballs.   
8.2. Remetre anualment un informe (de 4 a 10 folis) de la labor realitzada, amb el vist-i-plau del Director del projecte i al Director de l?Institut Valencià d'Investigacions Agràries. Aquest informe serà imprescindible per a la renovació de la beca.   
València, 13 de març de 1986.   
El Conseller d'Agricultura i Pesca,  
LLUIS FONT DE MORA I MONTESINOS